Romanus II

Romanus II, Graece  (anno 938/939 natus; die 15 Martii 963 mortuus), filius Constantini Porphyrogeniti uxorisque eius Helenae Lacapenae, fuit imperator iunior a die 6 Aprilis 945, imperator solus a die 9 Novembris 959, quo die pater mortuus est. Bis uxores duxit. Uxor prima, nomine Berta, fuit filia notha Hugonis regis Italiae: ea Romano anno 944 nupsit, annum fere quintum agenti, sed anno 949 virgo mortua est. Ex uxore altera Theophanone, quam anno 957 duxit, liberos tres genuit, scilicet:
 Basilius, qui ab anno 976 imperavit
 Constantinus, fratris successor
 Anna quae Vladimiro magno duce Kioviensi nupsit
A Theophanone Romanum interfectum esse asseveratur, quae amasia fuerit Nicephori Phocae imperiumque eo tradere curaverit.

 Fontes 
 Ioannes Scylitzes, Synopsis historiarum
 Leo Diaconus, Historia

 Nexus externi 


Categoria:Imperatores Constantinopolitani
Categoria:Dynastia Macedonia
Categoria:Nati 938
Categoria:Mortui 963
Categoria:Constantinus VII Porphyrogenitus